હરિયાણા પોલીસે પહેલા જ રાકેશ કુમાર અને પ્રીતમની ધરપકડ કરી લીધી છે. પોલીસ સાથેની પૂછપરછ દરમિયાન હનીપ્રીતે હિંસા ભડકાવવાના આરોપો નકાર્યા હતા તથા આવી કોઇ બેઠક થઇ હોવાની વાત પણ નકારી હતી. ઉલ્લેખનીય છે કે, 25 ઓગસ્ટના રોજ રામ રહીમની ધરપકડ બાદ ફાટી નીકળેલી હિંસામાં લગભગ 30 લોકોએ જીવ ગુમાવ્યો હતો. બુધવારે હનીપ્રીતને પંચકુલા કોર્ટમાં રજૂ કરવામાં આવી હતી, જ્યાં કોર્ટે તેને 6 દિવસના પોલીસ રિમાન્ડમાં મોકલવાનો આદેશ આપ્યો હતો.